Source: https://magyartudat.com/a-kormany-ki-akarja-vezetni-a-devizaalapu-jelzaloghiteleket-a-hazai-penzugyi-rendszerbol/
Timestamp: 2020-07-12 12:28:55
Document Index: 22453995

Matched Legal Cases: ['Kúria ', 'Kúria ', 'Bíróság ', 'Kúria ', 'Kúria ', 'Kúria ']

A kormány a Kúria döntése után sem enged céljaiból, el akarja érni a devizaalapú jelzáloghitelek kivezetését a hazai pénzügyi rendszerből. Jelenleg is értékeli a kormány a Kúria hétfői jogegységi határozatát, a saját devizahiteles lépésével pedig valószínűleg megvárja az Európai Bíróság döntését − mondta Varga Mihály.
A nemzetgazdasági miniszter szerint a kormány a bírósági döntés után sem enged céljaiból, el akarja érni a devizaalapú jelzáloghitelek kivezetését a hazai pénzügyi rendszerből. Rétvári Bence, a közigazgatási tárca parlamenti államtitkára szerint ugyanakkor miután a problémát sem a bankok, sem az ügyfelek érdekképviseletei, sem a bíróságok nem tudták megoldani, a devizahitelek kérdése a kormányra maradt. Épp ezért a kabinet a következő ülésein ismét tárgyalhat a devizahitelesek megsegítését célzó különböző gazdasági modellekről, a közigazgatási tárca pedig ezután öntheti jogszabályi formába az esetleges változtatásokat – írja az Örientpress.
Mindkét kormányzati képviselő jelezte: a Kúria döntése több kérdésre nem adott választ, Rétvári szerint ugyanakkor ezek közül az egyoldalú kamatemeléssel kapcsolatos kérdésben − ahol a Kúria is az Európai Unió Bíróságának döntésére vár − csak tavasszal születhet döntés. (Varga Mihály az árfolyamrés kérdésében a luxemburgi testületet jelölte meg illetékesként, ám a testület ilyen irányú kérdést nem kapott a magyar bíróságoktól.) Az átmeneti helyzetben a kormány is minden érintettnek az árfolyamgát igénybevételét javasolja a terhek csökkentésére. Arra a kérdésre, hogy az esetleges kormányzati szerepvállalásnak lenne-e forrása, Varga Mihály arra hívta fel a figyelmet, hogy a 2014-es költségvetésben 220 milliárd forint körüli tartalék áll rendelkezésre.
Kúria döntés: nem jogosultak vasárnapi pótlékra a plázák üzleteinek dolgozói
Tags: devizaalapú, Európa Bíróság, featured, jelzáloghitel, kormány, Kúria, pénzügyi rendszer
Előző Elfogták a sármelléki repülőgép robbantással gyanúsítottat
Következő Fico indul az államfőválasztáson és szociálisan érzékeny, hazafias elnök szeretne lenni